Title: กฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478 (ฉบับที่ 18)

กฎสำนักนายกรัฐมนตรี

กฎสำนักนายกรัฐมนตรี
ออกตามความในพระราชบัญญัติ
เครื่องแบบข้าราชการฝ่ายพลเรือน
พุทธศักราช ๒๔๗๘
(ฉะบับที่
๑๘)
--------------

                   อาศัยอำนาจตามความในมาตรา
๗ แห่งพระราชบัญญัติเครื่องแบบข้าราชการ
ฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้
ดั่งต่อไปนี้
                   ข้อ
๑ ให้ยกเลิกความใน (๒) ของข้อ ๒ แห่งกฎสำนักนายกรัฐมนตรี ออกตาม
ความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
(ฉะบับที่ ๑๐) ลงวันที่ ๑๓ กรกฎาคม พุทธศักราช ๒๔๘๒
และให้ใช้ความต่อไปนี้แทน
                   "(๒)
เสื้อ แบบราชการสีกากี  มีดุมที่อกเสื้อ
๕ ดุม มีลายดุนเป็นรูปนกวายุภักษ์
โลหะสีทอง ขนาดดุมเสื้อ กับมีอินทรธนูสีเดียวกับเสื้อ
เย็บติดเป็นแผ่นสี่เหลี่ยมเรียวจากทางด้าน
ไหล่ไปทางคอ ติดอยู่เหนือบ่าทั้ง ๒ ข้าง ด้านทางไหล่กว้าง
๓.๕ เซ็นติเมตร เย็บติดกับตะเข็บเสื้อ
ด้านทางคอกว้าง ๒.๕ เซ็นติเมตร ปลายมน ขัดดุมขนาดเล็ก
โดยวิธีเจาะเสื้อสอดก้านดุมไปติดกับ
ควงภายในเสื้อ
ดุมอินทรธนูนี้มีลักษณะเช่นเดียวกับดุมหมวก"
                   ข้อ
๒  ให้ยกเลิกความใน (๒) ของข้อ ๓
แห่งกฎสำนักนายกรัฐมนตรีดังกล่าว
แล้ว และให้ใช้ความต่อไปนี้แทน
                   "(๒)
เสื้อ เชิ้ตคอพับสีน้ำเงินดำ แขนสั้นหรือแขนยาวมีกะเป๋าเย็บติดภายนอก
ตอนอกทั้งสองข้าง ๆ ละกะเป๋า มีใบปกรูปมน ชายกลางแหลม
ตรงกลางกะเป๋ามีรอยจีบ ที่ปาก
กะเป๋าทั้ง ๒ ติดดุมตรงรอยจีบเบื้องบนข้างละ ๑ ดุม
สำหรับขัดกับใบปกกะเป๋า กับมีอินทรธนูสี
เดียวกับเสื้อ ขนาดและลักษณะเดียวกับอินทรธนู แบบราชการเย็บติดเป็นแผ่นสี่เหลี่ยม
เรียวจาก
ทางด้านไหล่ไปทางคอ ติดอยู่เหนือบ่าทั้ง ๒ ข้าง
ดุมที่แขนเสื้อกะเป๋าเสื้อ ตัวเสื้อ และดุมอินทรธนู 
ใช้ดุมขนาดเล็ก ลักษณะกลมแบน
ทำด้วยวัตถุสีกลืนกับสีเสื้อ"
                   ข้อ
๓  ให้ยกเลิกความใน (๓) ของข้อ ๕
ว่าด้วยเครื่องแบบปกติสีกากีแห่ง
กฎสำนักนายรัฐมนตรีดั่งกล่าวแล้ว และให้ใช้ความต่อไปนี้แทน
                   "(๓)
เสื้อ แบบราชการสีกากี มีดุมที่อกเสื้อ ๕ ดุม มีลายดุนเป็นรูปนกวายุภักษ์
โลหะสีทอง ขนาดดุมเสื้อ กับมีอินทรธนูสีน้ำเงินดำ
ตอนต้นของอินทรธนูมีขนาดกว้าง ๔
เซ็นติเมตร ต่อจากนั้นไปให้มีรูปเรียวไปตามด้านยาว
ส่วนขนาดยาวนั้นให้เท่ากับขนาดยาว
แห่งบ่าของบุคคล ที่กึ่งกลางอินทรธนูให้มีแถบสักหลาดสีฟ้า
ขนาดกว้าง ๕ มิลลิเมตร 
ติดตามยาวตลอดอินทรธนู และปลายอินทรธนูติดดุมขนาดเล็ก
โลหะสีทอง มีลายดุนรูป
นกวายุภักษ์ ข้างละ ๑ ดุม
ดุมอินทรธนูนี้มีลักษณะเช่นเดียวกับดุมหมวก"
                   ข้อ
๔  ให้ยกเลิกความใน (๓) ของข้อ ๕
ว่าด้วยเครื่องแบบปกติขาวแห่ง
กฎสำนักนายกรัฐมนตรีดั่งกล่าวแล้ว และให้ใช้ความต่อไปนี้แทน
                   "(๓)
เสื้อ แบบราชการสีขาว มีเครื่องประกอบเช่นเดียวกับเสื้อสีกากี"
                   ข้อ
๕  ให้ยกเลิกความในข้อ ๖
แห่งกฎสำนักนายกรัฐมนตรีดั่งกล่าวแล้ว และ
ให้ใช้ความต่อไปนี้แทน
                   "ข้อ
๖ เครื่องแบบทำงานของสารวัตรและนายตรวจ
                   (๑)
หมวก เช่นเดียวกับเครื่องแบบปกติ สีกากีหรือสีขาว
                   (๒)
เสื้อ เชิ้ตคอพับ สีกากีหรือสีขาว แขนสั้นหรือแขนยาว มีกะเป๋าบนเย็บติด
ภายนอกตอนอกเสื้อทั้งสองข้าง ๆ ละกะเป๋า มีใบปกรูปมนชายกลางแหลม
ตรงกลางกะเป๋ามีรอบ
จีบ ที่ปากกะเป๋าทั้ง ๒ ติดดุมตรงรอยจีบเบื้องบน ข้างละ ๑
ดุม สำหรับขัดกับใบปกกะเป๋า อินทร
ธนู เช่นเดียวกับเครื่องแบบปกติ ดุมที่แขนเสื้อ กะเป๋าเสื้อ
และตัวเสื้อใช้ดุมขนาดเล็ก ลักษณะ
กลมแบน ทำด้วยวัตถุสีกลืนกับสีเสื้อ
                   (๓)
กางเกง สีกากีหรือสีขาวขายาว ไม่พับปลายขาหรือขาตัดเพียงเข่า ประกอบ
กับถุงเท้ายาวสีกากีหรือสีขาว
                   ถ้าใช้เสื้อกางเกงสีขาว
หมวกและถุงเท้าต้องใช้สีขาว ถ้าใช้เสื้อกางเกงสีกากี
หมวกและถุงเท้าต้องใช้สีกากี
                   (๔)
รองเท้า เช่นเดียวกับเครื่องแบบปกติ"
                   ข้อ
๖  ให้เพิ่มความต่อไปนี้เป็นข้อ ๗ ทวิ
แห่งกฎสำนักนายกรัฐมนตรีดั่งกล่าวแล้ว
                   "ข้อ
๗ ทวิ ผู้แต่งเครื่องแบบปกติหรือเครื่องแบบกันหนาว ถ้าเป็นผู้ที่ได้รับ
พระราชทานเครื่องราชอิสสริยาภรณ์หรือได้รับพระราชทานพระบรมราชานุญาตให้ประดับเครื่อง
ราชอิสสริยาภรณ์ต่างประเทศ ให้ใช้แพรแถบของเครื่องอิสสริยาภรณ์ทำเป็นแผง
ผ้ากว้างไม่เกิน 
๑.๕ เซ็นติเมตร ติดที่อกเสื้อเบื้องซ้ายเหนือกะเป๋า"

                                      กฎให้ไว้
ณ วันที่ ๑๐ พฤศจิกายน พุทธศักราช ๒๔๘๔

พิบูลสงคราม
                                                                นายกรัฐมนตรี

[รก.๒๔๘๔/-/๑๖๕๖/๑๘ พฤศจิกายน ๒๕๘๔]